Matiu 16:13-16
OGHAẠPH OOKARAGH: R'eten olhọgh eegu, puru ghan sipuru dị k'eḍạ ḍiḅeraạn, pidị nạ arue agbiran r'abuphẹ nạ rakaaphạn bọ, aḅilhẹ arue aghaạph amheremhị riphigh dị emhạn maạr.
IPẸ NẠ KAḌIGHI BỌ:
Lẹm amiteom aḅilhẹ aphamanhạm ḍiḅeraạn oye phọ. Puru ghan sipuru dị kemiteom ḍiḅeraạn oghaạph phọ engọ buphẹ nạ rakaaphạn bọ.
Ghoogholhomhi emhụ iyaạr phọ. Oḍighi idị abuphẹ nạ rakaaphạn bọ komeeraam, pọ puru sipuru dị keegholhomhi ekpanhạ iyaạr phọ nạ rawạ bọ oghaạph phọ.
Lọgh iiphaghamhiọm riphigh araraạr phọ. Puru ḍipuru dị keḍạ ḍiḅeraạn, omạ ephigh iyaạr phọ. Puru sipuru ooḅulha mem dị nyinha m'eeḅeghiọn ephigh iyaạr phọ obobọ mem lọ nạ rakureri oghaạph phọ.